जीएनडीयू कराएगी पंजाब और सेंट्रल सिविल सर्विसेज एग्जाम की तैयारी
अमृतसर | गुरुनानक देव यूनिवर्सिटी पंजाब सिविल सर्विसेज और सेंट्रल सिविल सर्विसेज के एग्जाम के तैयारियों के संदर्भ में कोचिंग देगी। इसे यूनिवर्सिटी के कोचिंग सेंटर में पहली फरवरी से शुरू किया जाएगा और 29 जुलाई तक इसका सिलसिला जारी रहेगा। सेंटर की डायरेक्टर डॉ. सुधा जितेंद्र ने बताया कि इसके लिए जनरल कैटेगरी के उम्मीदवारों को 6,000, रिजर्व कैटेगरी के उम्मीदवारों को 3,000 रुपए फीस देनी होगी। कोर्स में दाखिले के लिए 30 रुपए देकर सेंटर से फार्म हासिल किया जा सकता है। फार्म भरने की आखिरी तिथि 13 जनवरी है। डॉ, सुधा ने बताया कि अनुसूचित और अनुसूचित जनजाति के लिए इंटरव्यू 20 जनवरी तथा ओबीसी जनरल कैटेगरी के लिए इंटरव्यू 21 जनवरी को होगा।
hin_Deva hin_Deva